sukhrobnurali/uzbek-legal-corpus huggingface dataset:
Oʻzbekiston Respublikasi Oliy Majlisi deputatlariga “Oʻzbekiston belgisi” koʻkrak nishonini berish toʻgʻrisida
(decree, 2000-02-11)

Oʻzbekistonda erkin demokratik davlat barpo etishga, mustaqilligimizni mustahkamlashga qoʻshgan hissalari, Vatanimiz shon-shuhrati va sharafini yuksaltirish yoʻlida fidokorona xizmat qilayotganliklari hamda mamlakatimizda fuqarolik jamiyatining mustahkam poydevorini shakllantirish jarayonida faol ishtirok etayotganliklari uchun Oʻzbekiston Respublikasi Oliy Majlisining ikkinchi chaqiriq deputatlariga “Oʻzbekiston belgisi” koʻkrak nishoni berilsin.
OʻZBEKISTON RESPUBLIKASI VAZIRLAR MAHKAMASI TARKIBI HAQIDA
(decree, 2023-10-31)

1. Oʻzbekiston Respublikasi Vazirlar Mahkamasi Oʻzbekiston Respublikasi Konstitutsiyasining 98-moddasiga muvofiq yangi saylangan Oliy Majlis oldida oʻz vakolatlarini zimmasidan soqit qilganligi munosabati bilan Vazirlar Mahkamasi quyidagi tarkibda tuzilsin: Oʻzbekiston Respublikasi Konstitutsiyasining 98-moddasiga muvofiq Qoraqalpogʻiston Respublikasi Vazirlar Kengashining raisi Vazirlar Mahkamasi tarkibiga oʻz lavozimi boʻyicha kiradi. 2. Mazkur Farmon Oʻzbekiston Respublikasi Oliy Majlisi tasdigʻiga kiritilsin.
OʻZBEKISTON RESPUBLIKASI SANOATDA VA KONChILIKDA IShLARNING BEXATAR OLIB BORILIShINI NAZORAT QILISh DAVLAT QOʻMITASINI SANOATDA VA KONChILIKDA IShLARNING BEXATAR OLIB BORILIShINI NAZORAT QILISh AGENTLIGIGA AYLANTIRISh TOʻGʻRISIDA
(decree, 2004-07-09)

Sanoatda va konchilikda ishlarning bexatar olib borilishini boshqarishni yanada takomillashtirish va nazorat qilish samaradorligini taʼminlash maqsadida: 1. Sanoatda va konchilikda ishlarning bexatar olib borilishini nazorat qilish davlat qoʻmitasi Sanoatda va konchilikda ishlarning bexatar olib borilishini nazorat qilish agentligiga aylantirilsin. Belgilab qoʻyilsinki, Agentlik qayta tashkil etilayotgan Oʻzbekiston Respublikasi Sanoatda va konchilikda ishlarning bexatar olib borilishini nazorat qilish davlat qoʻmitasining huquqiy vorisi hisoblanadi. 2. Quyidagilar Agentlikning asosiy vazifalari etib belgilansin: Oʻzbekiston Respublikasi hududida barcha yuridik va jismoniy shaxslar tomonidan sanoatda ishlarning bexatar olib borilishi boʻyicha qonunchilik hamda meʼyoriy-texnik hujjatlar talablariga, yer osti boyliklaridan foydalanish va ularni muhofaza qilish, mineral xomashyoni qayta ishlash va metallurgiya jihatidan saralash, shuningdek, kon ishlarining geologiya-marksheyder taʼminoti talablariga rioya qilinishi ustidan davlat nazoratini tashkil etish va amalga oshirish; oʻta xavfli ishlab chiqarish bilan bogʻliq korxonalarning (mulkchiligining tashkiliy-huquqiy shaklidan qatʼi nazar) texnika xavfsizligi boʻyicha meʼyoriy hujjatlarini belgilangan tartibda ishlab chiqish va tasdiqlash; Oʻzbekiston Respublikasining kon-qutqaruv xizmatlariga tezkor va uslubiy rahbarlik qilish. 3. Oʻzbekiston Respublikasi Adliya vazirligi bir oy muddatda Oʻzbekiston Respublikasining qonunchilik hujjatlariga ushbu Farmondan kelib chiqadigan oʻzgartirishlar va qoʻshimchalar kiritish toʻgʻrisida takliflar kiritsin. 4. Oʻzbekiston Respublikasi Vazirlar Mahkamasi bir hafta muddatda Sanoatda va konchilikda ishlarning bexatar olib borilishini nazorat qilish agentligi faoliyatini tashkil etish masalalari boʻyicha qaror qabul qilsin.
YAPONIYADA OʻZBEKISTON RESPUBLIKASI VAKILLARINING TAʼLIM OLISHINI TASHKIL ETISH TOʻGʻRISIDA
(resolution, 2000-02-01)

Yaponiyada Oʻzbekiston Respublikasi vakillarining taʼlim olishini tashkil etish loyihasini amalga oshirish uchun Yaponiya Hukumatining 127 mln Yaponiya iyenasi miqdoridagi begʻaraz yordamidan samarali foydalanilishini taʼminlash maqsadida Vazirlar Mahkamasi qaror qiladi: 1. Yaponiya Hukumatining har yili 20 nafar Oʻzbekiston Respublikasi vakillarini Yaponiya universitetlarida Yaponiya xalqaro hamkorlik agentligi (LSA) koʻmagida taʼlim olishini tashkil etish toʻgʻrisidagi taklifi qabul qilinsin. 2. Oʻzbekiston Respublikasi Bosh vazirining oʻrinbosari H.S.Karomatov Almashuv notasi tarzidagi bitimni Oʻzbekiston Respublikasi Hukumati nomidan imzolashga vakil qilinsin. 3. Oʻzbekiston Respublikasi Oliy va oʻrta maxsus taʼlim vazirligiga Yaponiya tomoni bilan kelishgan holda loyihani amalga oshirish uchun begʻaraz yordam mablagʻlarini olish va ularga xizmat koʻrsatish, shu jumladan tanlov oʻtkazish va stipendiatlarni Yaponiyaga joʻnatish uchun barcha tartibotlarni rasmiylashtirish yuklansin. 4. Oʻzbekiston Respublikasi Davlat soliq qoʻmitasi, Davlat bojxona qoʻmitasi Almashuv notalarida belgilangan Oʻzbekiston Respublikasi Hukumati tomonidan qabul qilingan majburiyatlarning bajarilishini taʼminlasinlar. 5. Oʻzbekiston Respublikasi Tashqi ishlar vazirligi Oliy va oʻrta maxsus taʼlim vazirligi buyurtmanomalariga binoan loyihani amalga oshirishda qatnashuvchi xorijiy mutaxassislarga kelish-ketish vizalarini rasmiylashtirishni belgilangan tartibda taʼminlasin. 6. Oʻzbekiston Respublikasi Ichki ishlar vazirligi Oliy va oʻrta maxsus taʼlim vazirligi buyurtmanomalariga binoan loyihani amalga oshirishda qatnashayotgan yaponiyalik mutaxassislarni yashash joyida vaqtincha roʻyxatdan oʻtkazishni va vaqtincha roʻyxatdan oʻtkazish muddatini uzaytirishni davlat bojlari undirmasdan amalga oshirsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari H.S. Karomatov zimmasiga yuklansin.
Neft mahsulotlar narxini va ularni berish tartibini oʻzgartirish toʻgʻrisida
(resolution, 2000-07-31)

Jahon bozorida neft mahsulotlari narxlari konyunkturasining oʻzgarishini hisobga olgan holda, shuningdek, yoqilgʻi-moylash materiallari bilan taʼminlashni tartibga solish va ulardan maqsadsiz foydalanishning oldini olish maqsadida Vazirlar Mahkamasi qaror qiladi: 1. 2000-yil 1-fevraldan boshlab yoqilgʻi-moylash materiallarining barcha ulgurji va chakana isteʼmolchilari uchun neft mahsulotlarining yagona narxlari joriy etilsin. Bunda Oʻzbekiston Respublikasi Soliq kodeksiga muvofiq, qishloq xoʻjaligi korxonalariga qishloq xoʻjaligi ishlab chiqarish ehtiyojlari uchun yetkazib beriladigan yoqilgʻi-moylash materiallariga qoʻshilgan qiymat soligʻining nol stavkasini qoʻllashning amaldagi tartibi saqlanib qolsin. 3. Oʻzbekiston Respublikasi Moliya vazirligi: bir hafta muddatda yoqilgʻi-energetika resurslarini, shu jumladan, qishloq xoʻjaligi isteʼmolchilari uchun mineral oʻgʻitlar ishlab chiqarishda foydalaniladigan resurslari chiqarishning (sotishning) yagona tartibini ishlab chiqsin; barcha manfaatdor vazirliklar, idoralar, korxona va tashkilotlarga neft va neft mahsulotlarining yagona ulgurji narxlarini, shuningdek, benzinning yangi chakana narxlarida belgilangan tartibda yetkazsin; neft va neft mahsulotlariga aksiz soligʻi stavkalarini ushbu qarorda belgilangan benzin narxlari darajasiga muvofiq qayta koʻrib chiqsin. 5. “Oʻzneftmahsulot” AJ va uning mahalliy organlari 2000-yil 1-fevral holatiga koʻra qayta baholashni oʻtkazsin: avtobenzinning qolgan qismini naqd pulga sotadigan yoqilgʻi quyish shoxobchalarida qoʻshimcha bahoning toʻliq miqdori davlat budjeti daromadlariga kiritilgan holda; belgilangan tartibda boshqa turdagi neft mahsulotlari. 6. Oʻzbekiston Respublikasi Vazirlar Mahkamasining 1998-yil 25-martdagi 129-sonli qarori 6-bandining 2-xatboshisi, Vazirlar Mahkamasining 1998-yil 21-avgustdagi 360-sonli qarorining 4-bandini, Vazirlar Mahkamasining 1999-yil 29-iyuldagi 370-sonli qarori oʻz kuchini yoʻqotgan deb hisoblansin. 7. Mazkur qaroring bajarilishini nazorat qilish Oʻzbekiston Respublikasining Bosh vaziri U.T. Sultonov.
TOShKENT DAVLAT UNIVERSITETIGA “OʻZBEKISTON MILLIY UNIVERSITETI” MAQOMINI BERISh TOʻGʻRISIDA
(decree, 2000-01-28)

Vatan va millat taraqqiyoti yoʻlida fidoyilik koʻrsatgan jadid ziyolilarimizning buyuk xizmatlarini eʼtirof etish, tarixiy haqiqatni tiklash, yoshlar qalbida istiqlol gʻoyalariga sadoqat tuygʻularini tarbiyalash, umuminsoniy va milliy ilm-fan qadriyatlarini avlodlar ongiga teran singdirish, Toshkent Davlat universitetining azaliy yuksak mavqeyini oʻz joyiga qoʻyish, Kadrlar tayyorlash milliy dasturida belgilangan vazifalarni amalga oshirish maqsadida: 1. Toshkent Davlat universiteti, Oʻzbekiston Respublikasi Oliy va oʻrta maxsus taʼlim vazirligi, Fan va texnika davlat qoʻmitasi, Maʼrifatparvarlar va Tarixchilar jamiyatlari, Mustamlakachilik davri qurbonlari xotirasini abadiylashtirish boʻyicha jamoatchilik komissiyasi va boshqa bir qancha jamoat tashkilotlarining tarixiy hujjatlarga asoslangan xulosa hamda takliflarini inobatga olib, Mirzo Ulugʻbek nomidagi Toshkent Davlat universitetining asoschilari jadid-ziyolilari, uning tashkil etilgan sanasi esa 1918 yil 12-may deb belgilansin. 2. Toshkent Davlat universitetining nafaqat respublikamizda balki mintaqamizda ham birinchi zamonaviy oliy taʼlim muassasasi ekanini, olimlar va oʻqituvchilar jamoasining fan va taʼlim sohasidagi yuksak salohiyatini, Oʻrta Osiyo davlatlarida taʼlim va ilmiy-tadqiqot tizimini shakllantirishdagi muhim oʻrni hamda xalqaro nufuzini nazarda tutgan holda unga “Milliy universitet” maqomi berilsin va u Mirzo Ulugʻbek nomidagi Oʻzbekiston Milliy universiteti deb atalsin. 3. Quyidagilar Oʻzbekiston Milliy universitetining asosiy vazifalari etib belgilansin: yoshlar qalbida istiqlol gʻoyalariga sadoqat, vatanparvarlik va fidoyilik tuygʻularini kamol toptirish, ularni mustabid tuzum yillarida qatagʻon qilingan fidoyi vatandoshlarimiz xotirasiga hurmat-ehtirom ruhida tarbiyalash, xalqimizning beqiyos ilmiy-madaniy merosini chuqur oʻrganish; jamiyatning ilmiy-madaniy salohiyatini yuksaltirish, aholi oʻrtasida ilmiy qadriyatlarni targʻib qilish, yoshlarning maʼnaviy-maʼrifiy saviyasini oshirish; milliy universitet taʼlim tizimini ilgʻor ilm-fan yutuqlari asosida takomillashtirish, mamlakatimizdagi barcha universitetlar uchun oʻquv, ilmiy-uslubiy, maʼnaviy-maʼrifiy masalalar yuzasidan tayanch hamda yetakchi oliy taʼlim muassasasi sifatida faoliyat koʻrsatishiga erishish; jahon andozalariga mos fundamental tadqiqotlar olib borish, fanning muhim sohalari boʻyicha yangi ilmiy maktablarni shakllantirish va ular faoliyatining davomiyligini taʼminlash, rivojlangan mamlakatlarning universitetlari bilan ilm-fan va oliy taʼlim sohasida oʻzaro teng manfaatli hamkorlikni yanada keng yoʻlga qoʻyish. 4. Oʻzbekiston Respublikasi Vazirlar Mahkamasi bir oy muddat ichida mazkur Farmonning bajarilishi yuzasidan tegishli qaror qabul qilsin.
XIZMAT TURAR JOYLARI BERISh TARTIBI TOʻGʻRISIDAGI NIZOMNI TASDIQLASh HAQIDA
(resolution, 2021-02-22)

Oʻzbekiston Respublikasi Uy-joy kodeksining 75-moddasiga muvofiq hamda xizmat turar joylari berish va ulardan foydalanishning meʼyoriy-huquqiy bazasini yaratish maqsadida Vazirlar Mahkamasi qaror qiladi: 2. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari uch oy muddatda xizmat turar joylarini xatlovdan oʻtkazsinlar hamda ulardan foydalanishni tartibga solishga doir aniq chora-tadbirlar koʻrsinlar. 3. Oʻzbekiston Respublikasi Hukumatining 5-ilovaga muvofiq qarorlari oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari K.N. Toʻlaganov zimmasiga yuklansin. 1. Oʻzbekiston SSR Ministrlar Sovetining “Xizmatga bogʻliq boʻlgan uy-joy bilan taʼminlash tartibi toʻgʻrisida” 1969-yil 18-iyuldagi 340-son qarori (OʻzSSR QT, 1969-y., 6-son, 60-modda). 2. SSSR Ministrlar Sovetining “Shaharlar, posyolkalar va aholi yashaydigan boshqa punktlarni gaz bilan taʼminlashning xavfsizlik darajasini oshirish choralari toʻgʻrisida” 1970-yil 4-yanvardagi 4-son qarori yuzasidan Oʻzbekiston SSR Ministrlar Sovetining 1970-yil 3-martdagi 106-son qarorining 3-bandi (OʻzSSR QT, 1970-y., 4-son, 20-modda). 3. Oʻzbekiston SSR Ministrlar Sovetining “Toshkent, Samarqand va Qarshi shaharlari ijroiya komitetlarining turar-joy maydonini hisobga olish va taqsimlash hamda foydalanish boʻyicha ishidagi jiddiy kamchiliklari toʻgʻrisida” 1971-yil 23-noyabrdagi 565-son qarori. 4. Oʻzbekiston SSR Ministrlar Sovetining “Toshkent shahar xoʻjaligini yaxshilash boʻyicha qoʻshimcha chora-tadbirlar toʻgʻrisida” 1972-yil 18-maydagi 208-son qarorining 18-bandi. 5. Oʻzbekiston SSR Ministrlar Sovetining “Mehnat munosabatlari sababli xizmat yuzasidan turar-joy berilishi mumkin boʻlgan xodimlar kategoriyalarining roʻyxatini toʻldirish toʻgʻrisida” 1986-yil 30-iyuldagi 369-son qarori (OʻzSSR QT, 1986-y., 7-son, 30-modda). 6. Oʻzbekiston SSR Ministrlar Sovetining “Mehnat qilish munosabati bilan xizmatga bogʻliq uy-joy berilishi mumkin boʻlgan xodimlar kategoriyalari roʻyxatini toʻldirish toʻgʻrisida” 1989-yil 3-iyuldagi 211-son qarori (OʻzSSR QT., 1989-y., 7-8-son, 19-modda). 7. Oʻzbekiston SSR Ministrlar Sovetining “Xizmat yoʻli bilan uy-joy beriladigan xodimlar kategoriyalarining roʻyxatini toʻldirish toʻgʻrisida” 1989-yil 14-oktabrdagi 337-son qarori (OʻzSSR QT, 1989-y., 10-son, 28-modda). 8. Oʻzbekiston Respublikasi Vazirlar Mahkamasining “Mehnat qilish munosabati bilan xizmatga bogʻliq boʻlgan uy-joy berilishi mumkin boʻlgan xodimlar toifalarining roʻyxatini toʻldirish toʻgʻrisida” 1992-yil 13-fevraldagi 63-son qarori.
OIV/OITS (VICh/SPID) virusi bilan kasallangan shaxslar ishlashi man etilgan ishlar roʻyxati va kasb turlari toʻgʻrisidagi
(resolution, 2014-05-12)

“OIV/OITS (VICh/SPID) virusi bilan kasallangan shaxslar ishlashi man etilgan ishlar roʻyxati va kasb turlari. Oʻzbekiston Respublikasi Sogʻliqni saqlash vazirligi, Oʻzbekiston Respublikasi Mehnat vazirligi va Oʻzbekiston Respublikasi Kasaba uyushma Federatsiyasi Kengashi qaror qiladilar: 1. OIV/OITS (VICh/SPID) virusi bilan kasallangan shaxslar ishlashi man etilgan ishlar roʻyxati va kasb turlari tasdiqlansin: Azigografiya, Abssessografiya, Intubatsiya, Endoskopiya, Bronxoskopiya, Ezofagoskopiya, Rektoromanoskopiya, Kolonoskopiya, Inyeksiyalar, Dializ, Gemotransfuziya, Oshqozon va oʻn ikki barmoqli ichakni zond bilan tekshirish va ichaklarni yuvish, Janne shpritsi bilan yuvish, Allergik tekshirish, Punksiyalar, Veneseksiya, Kateterizatsiya, Vaksinatsiya, Igna sanchish, Qon olish, Qon va biologik suyuqliklarni tekshirish boʻyicha xizmat koʻrsatish muassasalari, Tirik shaxslarni sud-tibbiyot ekspertizasidan oʻtkazish, Tibbiyot va kosmetik asboblarni yuvish. Jarohat, yaralarni bogʻlash va yuvish, Kuygan bemorlarga yordam koʻrsatish. Toʻqima va aʼzolar, Kosmetik va plastik operatsiyalar. Tugʻish, Abort, Operatsiya, Muolajalar. Yangi tugʻilgan chaqaloqlar va muddati yetmay tugʻilgan hamda ogʻir bemorlarni parvarish qilish, Maktabgacha boʻlgan bolalar bilan ishlash va tarbiyalash. Xirurgik, Terapevtik, Ortopedik. Qon, uning mahsulotlari va boshqa biologik suyuqliklar, Koʻkrak suti, Aʼzolar, Toʻqima, Sperma. Dori mahsulotlari, Vaksinalar, Biomahsulotlar va kosmetik vositalar. Qoʻl bilan uqalash. Kosmetik muolajalar, Soch va soqol olishlar, Manikyur, Pedikyur. Boks, Kurash, Sharqona yakka kurash, Qoʻl jangi. 2. OIV/OITS VICh/SPID bilan zararlangan ishchilar va bemorlar ishlab turgan tashkilotida ish faoliyatini davom ettirish mumkin, lekin yuqorida qayd etilgan kasb hunarlarda ishlashlari taqiqlanadi. 3. OIV/OITS VICh/SPID bilan zararlangan va bemorlar ishlashlariga yoʻl qoʻygan tashkilotlarda javobgarlik shu tashkilot rahbarlari zimmasiga yuklatiladi. Oʻzbekiston Respublikasining “Odamni immunitet tanqisligi virusi bilan kasallanishning oldini olish toʻgʻrisida”gi 1999-yil 19-avgustdagi Qonunni buzganligi uchun tashkilot rahbarlari shaxsan javobgarlikka tortiladi. 4. Oʻzbekiston Respublikasi Sogʻliqni saqlash vazirligi shu qarorni, barcha sogʻliqni saqlash muassasalariga, maktabgacha tarbiya muassasalariga, kommunal-maishiy xizmat koʻrsatish muassasalariga va sport qoʻmitalariga yetkazishi yuklantiriladi.
BURHONIDDIN AL-MARGʻINONIY TAVALLUDINING HIJRIY SANA BOʻYIChA 910 YILLIGINI NIShONLASh TOʻGʻRISIDA
(resolution, 2021-02-22)

Jahon xalqlarining maʼnaviy-diniy taraqqiyotiga, huquqshunoslik ilmining rivojiga ulkan hissa qoʻshgan buyuk alloma, nodir isteʼdod egasi Burhoniddin al-Margʻinoniy tavalludiga hijriy sana boʻyicha 910 yil toʻlishi munosabati bilan uning xotirasini abadiylashtirish, xalqimizni ajdodlarimiz maʼnaviy merosi bilan yaqindan tanishtirish maqsadida Vazirlar Mahkamasi qaror qiladi: 1. Fargʻona viloyati hokimligi, Oʻzbekiston Respublikasi Vazirlar Mahkamasi huzuridagi din ishlari boʻyicha qoʻmita, Oʻzbekiston musulmonlari idorasi, Oʻzbekiston Respublikasi Fanlar akademiyasi va jamoatchilikning 2000-yilda Burhoniddin al-Margʻinoniy tavalludining hijriy sana boʻyicha 910 yilligini respublikamizda keng nishonlash toʻgʻrisidagi takliflari maʼqullansin. 2. Burhoniddin al-Margʻinoniy tavalludining hijriy sana boʻyicha 910 yilligiga tayyorgarlik koʻrish va uni oʻtkazish Respublika tashkiliy qoʻmitasining tarkibi hamda yubiley tantanalariga tayyorgarlik koʻrish va uni oʻtkazish tadbirlari rejasi 1 va 2-ilovalarga* muvofiq tasdiqlansin. Tashkiliy qoʻmita tegishli vazirliklar, hokimliklar, idoralar va jamoat tashkilotlari bilan birgalikda bir oy muddatda ushbu sanaga tayyorgarlik koʻrish tadbirlarini ishlab chiqsin va amalga oshirishga kirishsin. 3. Oʻzbekiston Respublikasi Madaniyat ishlari vazirligi Badiiy akademiya va Fargʻona viloyati hokimligi bilan birgalikda ochiq tanlov asosida 2000-yilda Burhoniddin al-Margʻinoniy sharafiga yodgorlik majmui barpo etish masalasi boʻyicha takliflar tayyorlasin va ularni tashkiliy qoʻmita tasdigʻiga kiritsin. 4. Oʻzbekiston Respublikasi Fanlar akademiyasi Fargʻona viloyati hokimligi va Tashqi ishlar vazirligi hamda tegishli vazirliklar, idoralar, jamoat tashkilotlari bilan birgalikda 2000-yilda “Burhoniddin al-Margʻinoniyning jahon fani va madaniyati taraqqiyotida tutgan oʻrni” mavzuida xalqaro ilmiy-amaliy konferensiya oʻtkazsin. 5. Oʻzbekiston Respublikasi Davlat matbuot qoʻmitasi Fanlar akademiyasi bilan birgalikda Burhoniddin al-Margʻinoniy yashagan davr fani va madaniyatiga oid asarlarni, shuningdek uning asarlari namunalarini nashr etishni oʻz rejalariga kiritsin. 6. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, respublika vazirliklari, idoralari, jamoat tashkilotlari, ijodiy uyushmalari bir oy muddatda Burhoniddin al-Margʻinoniyning jahon fani va madaniyati tarixida tutgan oʻrnini chuqur oʻrganish, targʻib etish boʻyicha oʻz tadbirlarini ishlab chiqib, amalga oshirsinlar. 7. Burhoniddin al-Margʻinoniy tavalludining hijriy sana boʻyicha 910 yilligini nishonlashga tayyorgarlik koʻrish jarayonida Oʻzbekiston musulmonlari idorasi, Oʻzbekiston Respublikasi Vazirlar Mahkamasi huzuridagi din ishlari boʻyicha qoʻmita, Fargʻona viloyati hokimligi, homiylik qilish istagini bildirgan xorijiy tashkilotlar va jismoniy shaxslarning oʻz ulushlarini qoʻshish haqidagi taklif-istaklari qoʻllab-quvvatlansin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari H. Karomatov zimmasiga yuklansin.
ALKOGOL MAHSULOTLARINI SOTISh VA OLDINDAN HAQ TOʻLASh MIQDORINI ANIQLASh
(other, 2019-08-23)

1.1. Ushbu Tartib Oʻzbekiston Respublikasi Vazirlar Mahkamasining “Spirt, alkogolli va tamaki mahsulotlarini ishlab chiqarish va sotishning davlat tomonidan tartibga solishni takomillashtirish chora-tadbirlari toʻgʻrisida” 1999-yil 23-sentabrdagi 444-son qaroriga muvofiq ishlab chiqilgan va savdo qiluvchi tashkilotlarning sotib olingan alkogolli mahsulotlar uchun ishlab chiqaruvchi korxonalar bilan hisob-kitob qilishi tartibini belgilaydi. 2.1. Alkogolli mahsulotlarni ishlab chiqaruvchilar savdo qiluvchi tashkilotlarga tovarni shu shartlarda yuklab joʻnatadilarki, sotilgan tovarlar uchun oldindan oʻtkazilgan pul mablagʻlarining miqdori shartlashilgan butun miqdorning aksiz soligʻi summasini oʻz ichiga olishi kerak. Shartnomalar uzoq muddatlarga (bir yil va undan ortiq) tuzilgan hollarda, ularga mahsulotni yuklab joʻnatish jadvali ilova qilinishi va oldindan pul oʻtkazish miqdori haqiqiy yuklab joʻnatilgan miqdor aksiz soligʻining summasini oʻz ichiga olishi kerak. 3.1. Alkogolli mahsulotlarni ishlab chiqaruvchi korxonalar shartlashilgan mahsulotning haqi toʻlangan hajmini oʻz vaqtida yuklab joʻnatmaganlik uchun (mablagʻlar kelib tushgan kundan boshlab 3 bank kunidan ortiq) har bir oʻtgan kun uchun xaridorga oʻz vaqtida yuklab joʻnatilmagan mahsulot qiymatining 3 foizi miqdorida neustoyka toʻlashlari shart. 4.1. Savdo qiluvchi tashkilotlar tomonidan mablagʻlar oʻtkazilishining toʻgʻriligi va ishlab chiqaruvchi korxonalar tomonidan mahsulotning oʻz vaqtida yuklab joʻnatilishining nazorat qilinishi Oʻzbekiston Respublikasining Soliq kodeksi, Oʻzbekiston Respublikasining “Davlat soliq xizmati toʻgʻrisida”gi Qonuni, mazkur Tartib va Oʻzbekiston Respublikasining boshqa qonun hujjatlariga muvofiq ravishda davlat soliq xizmati idoralari va Oʻzbekiston Respublikasi Moliya vazirligining moliya inspektorlari tomonidan amalga oshiriladi.
“MEVASABZAVOTBANK” IXTISOSLAShTIRILGAN AKSIONERLIK-TIJORAT BANKINI QOʻShIB YuBORISh TOʻGʻRISIDA
(resolution, 2021-02-22)

Qishloq xoʻjaligi mahsulotlarini qayta ishlash korxonalari bilan savdo tashkilotlari oʻrtasida samarali moliya tizimini yaratish, boshqaruv xarajatlarini qisqartirish hamda tijorat banklari faoliyatini keng rivojlantirish maqsadida Vazirlar Mahkamasi qaror qiladi: 1. “Mevasabzavotbank” va “Oʻzsavdogarbank” aksiyadorlarining “Mevasabzavotbank”ni “Oʻzsavdogarbank”ka qoʻshib yuborish toʻgʻrisidagi taklifiga rozilik berilsin. Belgilab qoʻyilsinki, “Mevasabzavotbank” qoʻshib yuborilishi munosabati bilan uning barcha aktivlarini va majburiyatlarini “Oʻzsavdogarbank” oʻz zimmasiga oladi. 2. “Mevasabzavotbank” “Oʻzsavdogarbank”ka qoʻshib yuborilgandan keyin: “Oʻzsavdogarbank”ning eʼlon qilingan ustav fondi 1,5 mlrd soʻmni tashkil etishi; “Oʻzsavdogarbank” aksiyadorlarining ustav fondidagi ulushi 811 mln soʻmni tashkil etishi; 689 mln soʻm miqdoridagi aksiyalar (eʼlon qilingan aksiyalar) erkin sotilishi; “Oʻzsavdogarbank” ikki oy muddatda qonun hujjatlarida belgilangan tartibda bank ustaviga tegishli oʻzgartirishlar va qoʻshimchalar kiritish hamda uni aksiyadorlar yigʻilishi tasdiqlagandan keyin roʻyxatdan oʻtkazish uchun Oʻzbekiston Respublikasi Markaziy bankiga taqdim etishi, shuningdek “Mevasabzavotbank” aksiyalarini qonun hujjatlariga muvofiq “Oʻzsavdogarbank” aksiyalariga ular oʻrtasida tuzilgan shartnoma asosida almashtirishi maʼlumot uchun qabul qilinsin. 3. “Oʻzsavdogarbank”ka: qishloq xoʻjaligi mahsulotlarini qayta ishlash korxonalariga va savdo tashkilotlariga keng bank xizmatlari koʻrsatish; qishloq xoʻjaligi mahsulotlarini qayta ishlash, shuningdek xalq isteʼmoli tovarlari ishlab chiqarish bilan shugʻullanuvchi kichik va oʻrta biznes korxonalariga, xususiy tadbirkorlarga kredit ajratish imkoniyatlarini kengaytirish; aholini jalb qiluvchi omonatlar va depozitlarni joriy etish yoʻli bilan aholining, tadbirkorlarning boʻsh mablagʻlarini jalb qilish boʻyicha chora-tadbirlar kompleksini ishlab chiqish va amalga oshirish tavsiya etilsin. 4. Vazirlar Mahkamasining “Mevasabzavotbank” ixtisoslashtirilgan aksionerlik-tijorat bankini tashkil etish toʻgʻrisida” 1994-yil 18-avgustdagi 426-son qarori oʻz kuchini yoʻqotgan deb hisoblansin. 5. Mazkur qarorning bajarilishini nazorat qilish Oʻzbekiston Respublikasi Bosh vazirning oʻrinbosarlari M.Z. Usmonov va B.S. Hamidov, Oʻzbekiston Respublikasi Markaziy banki raisi F.M. Mullajonov zimmasiga yuklansin.